সংবাদকর্মীরা তথ্য সংগ্রহ করতে এসব প্রতিষ্ঠানে যাতায়াত করে থাকেন। কর্মকর্তাদের দুর্নীতি, স্বজনপ্রীতির সংবাদ সংগ্রহ করাই সংবাদকর্মীদের কাজ। ছবি সংগ্রহ করা কাজ। এসব কাজকে নিরুৎসাহ করতে এই আইনের প্রয়োগ হতে পারে বলে মনে করেন বিশিষ্টজনরা। গণমাধ্যমে অনুসন্ধানী সাংবাদিকতার বিষয়টি প্রচলিত রয়েছে। নতুন আইনের ৩২ ধারায় অনুসন্ধানী সাংবাদিকতার পথ রুদ্ধ করা হয়েছে বলে বিশেষজ্ঞরা মনে করেন।